
    REPUBLIKA HRVATSKA
  TRGOVAČKI SUD U SPLITU                                               Broj: 14. St-364/2013.
     Sukoišanska 6.  - S P L I T


R E P U B L I K A    H R V A T S K A

R J E Š E N J E


Trgovački sud u Splitu, po stečajnom sudcu Jozi Ćaleti, u pravomoćno završenome stečajnom postupku po prijedlogu Predlagatelja: LABUD, d.o.o., Zagreb, Radnička cesta 173/r, OIB: 23359164583. (Predlagatelj), nad trgovačkim društvom kao stečajnim Dužnikom: KERUM, d.o.o, Split, Zrinjsko Frankopanska 68, OIB: 66124057408. (Dužnik), 08. veljače 2018, izvan-raspravno,


r i j e š i o    j e

Odbija se prijedlog za nastavak ovoga stečajnog postupka podnijet od trgovačkog društva KANAAN, d.o.o., Donji Miholjac, Industrijska zona Janjevci 4, OIB: 88741652581, dostavljen po odvjetniku u Donjem Miholjcu Marku Kuni, nadnevka: U Donjem Miholjcu 31. siječnja 2018. godine a koji je fizički zaprimljen u ovom Sudu 05. veljače 2018.
Obrazloženje

Stečajni postupak nad uvodno navedenim Dužnikom a po prijedlogu uvodno navedenog Predlagatelja, vođen pod gornjim poslovnim brojem, pravomoćno je završen pravomoćnim Rješenjem ovog Suda od 15. prosinca 2017, broj: 14. St-364/2013, odbacivanjem Prijedloga (...) Predlagatelja: LABUD, d.o.o., Zagreb, Radnička cesta 173/r, OIB: 23359164583, za otvaranje stečajnog postupka nad trgovačkim društvom kao stečajnim Dužnikom: KERUM, d.o.o, Split, Zrinjsko Frankopanska 68., OIB: 66124057408.

Trgovačko društva KANAAN, d.o.o., Donji Miholjac, Industrijska zona Janjevci 4, OIB: 88741652581, podneskom koji je dostavljen po odvjetniku u Donjem Miholjcu Marku Kuni, nadnevka: U Donjem Miholjcu 31. siječnja 2018. godine a koji je fizički zaprimljen u ovom Sudu 05. 02. 2018. (Prijedlog), predložio je Sudu nastaviti postupati u ovome stečajnom postupku, iako isti nije predlagatelj ovoga stečajnog postupka, pošto je predlagatelj ovoga stečajnog postupka uvodno navedeni Predlagatelj (LABUD, d.o.o., Zagreb, Radnička cesta 173/r, OIB: 23359164583).

Odlučujući o navedenom Prijedlogu za nastavak ovoga stečajnog postupka podnijet od trgovačkog društva KANAAN, d.o.o., Donji Miholjac, Sud je prethodno izveo dokaz čitanjem cijelog spisa predmeta, kojem je ovom predmetu 08. srpnja 2013. priloženo i Rješenje ovog Suda od 08. srpnja 2013, broj: 12. St-2/2013. (donijeto po drugom sudcu i po prijedlogu trgovačkog društva KANAAN, d.o.o., Donji Miholjac, Industrijska zona Janjevci 4, OIB: 88741652581, zastupanog po punomoćniku odvjetniku u Donjem Miholjcu Marku Kuni, radi otvaranja stečajnog postupka nad stečajnim dužnikom KERUM, d.o.o, Split, Zrinjsko Frankopanska 68., OIB: 66124057408) pa je nakon tako izvedenih dokaza, temeljem savjesne i brižljive ocjene svakog dokaza zasebno i svih dokaza zajedno i temeljem rezultata cjelokupnoga dosadašnjeg postupka (članak 8, Zakona o parničnom postupku (Narodne novine br.: 148/2011.-pročišćeni tekst, 25/13. i 89/14.-USRH, U-I-885/2013, dalje: ZPP), koji se u stečajnom postupku na odgovarajući način primjenjuje temeljem članka 6, Stečajnog zakona (Narodne novine, br.: od 44/96. do 133/12, dalje: stari SZ), u vezi sa člankom 441, Stečajnog zakona (Narodne novine, br.: 71/15. i 104/17, dalje: novi SZ), riješio kao u izrjeci ovog Rješenja zbog razloga koji će se niže navesti.  

Kako je već gore navedeno, ovaj je stečajni postupak pokrenut prijedlogom uvodno navedenog Predlagatelja (LABUD, d.o.o., Zagreb, Radnička cesta 173/r, OIB: 23359164583) i vođen je pod gornjim poslovnim brojem (Broj: 14. St-364/2013) te je pravomoćno završen pravomoćnim Rješenjem ovog Suda od 15. prosinca 2017, broj: gornji, o odbacivanju Prijedloga (...) Predlagatelja: LABUD, d.o.o., Zagreb, Radnička cesta 173/r, OIB: 23359164583, za otvaranje stečajnog postupka nad trgovačkim društvom kao stečajnim Dužnikom: KERUM, d.o.o, Split, Zrinjsko Frankopanska 68., OIB: 66124057408.

Po shvaćanju ovog Suda, ne može se tražiti nastavljanje pravomoćno završenog stečajnog postupka a koji je završen pravomoćnim odbacivanje prijedloga.

Pored navedenog, kako ovaj stečajni postupak i nije pokrenut od trgovačkog društva KANAAN, d.o.o., Donji Miholjac, Industrijska zona Janjevci 4, OIB: 88741652581, isto ovo trgovačko društvo: KANAAN, d.o.o., Donji Miholjac, ne bi bilo ovlašteno tražiti nastavljanje ovoga stečajnog postupka sve da isti i nije završen, pošto nije Predlagatelj, dakle, nema aktivnu legitimaciju Predlagatelja u navedenom smislu. 

Uvidom u Rješenje ovog Suda od 08. srpnja 2013, broj: 12. St-2/2013. (donijeto po drugom sudcu, list: od 40. do 44, spisa), Sud je utvrdio kako je u tome stečajnom postupku (St-2/2013) trgovačko društva KANAAN, d.o.o., Donji Miholjac, kao Predlagatelj, predložio otvaranje stečajnog postupka nad stečajnim dužnikom KERUM,

d.o.o, Split, Zrinjsko Frankopanska 68., OIB: 66124057408. pa je u tome stečajnom postupku (St-2/2013), KANAAN, d.o.o., Donji Miholjac, kao Predlagatelj, ovlašten, aktivno legitimiran, tražiti nastavljanje toga stečajnog postupka. 

Zbog navedenog je – zauzevši stajalište kako se ne može tražiti nastavljanje pravomoćno završenog stečajnog postupka a koji je završen pravomoćnim odbacivanje prijedloga te kako trgovačko društvo: KANAAN, d.o.o., Donji Miholjac, Industrijska zona Janjevci 4, OIB: 88741652581, nije Predlagatelj, dakle, nema aktivnu legitimaciju Predlagatelja ovoga stečajnog postupka koji je vođen pod gornjim poslovnim brojem (14. St-364/2013) i koji je pravomoćno završen pravomoćnim Rješenjem ovog Suda od 15. prosinca 2017, broj: gornji, o odbacivanju Prijedloga Predlagatelja: LABUD, d.o.o., Zagreb – Sud odbio Prijedlog istoga trgovačkog društva: KANAAN, d.o.o., Donji Miholjac, Industrijska zona Janjevci 4, OIB: 88741652581, za nastavljanje ovoga stečajnog postupka, radi čega je riješeno kao u izrijeci ovog Rješenja.

Pravni propis temeljem kojeg je Sud odbio prijedlog za nastavak ovoga stečajnog postupka podnijet od trgovačkog društva KANAAN, d.o.o., Donji Miholjac i riješio kao u izrijeci ovog Rješenja, Sud nalazi u odgovarajućoj primjeni članka 53, stavka 4, staroga SZ, gdje je propisano: (4) Stečajni sudac će (...) donijeti rješenje (...) o odbijanju prijedloga (...).
Sud ističe kako trgovačkom društvu KANAAN, d.o.o., Donji Miholjac, Industrijska zona Janjevci 4, OIB: 88741652581, ako za to postoje zakonske pretpostavke, postoji mogućnost tražiti nastavljanje stečajnog postupka kojeg je i pokrenuo kod ovog Suda protiv trgovačkog društva KERUM, d.o.o, Split, Zrinjsko Frankopanska 68., OIB: 66124057408, broj spisa: St-2/2013, u kojem je stečajnom postupku Rješenjem ovog Suda od 08. srpnja 2013, broj: 12. St-2/2013, također bio određen prekid postupka.

Sukladno svemu navedenom i temeljem navedenih pozitivnih propisa, riješeno je kao u izreci ovog Rješenja.

Split, 08. veljače 2018.

                                                                                                   STEČAJNI SUDAC:
                                                                                                        Jozo Ćaleta, v.r.,


Pravna pouka: Protiv ovog Rješenja može se izjaviti žalba u roku od osam (8) dana. Žalba se podnosi u tri primjerka Trgovačkom sudu u Splitu, Split, Sukoišanska 6, kao sudu prvog stupnja a o istoj žalbi u drugom stupnju odlučuje Visoki trgovački sud Republike Hrvatske u Zagrebu.  

DNA:
1)  Marko Kuna, odvjetnik, 31540 Donji Miholjac, A. Šenoe 1. (za KANAAN, d.o.o.),
2)  Mrežna stranica e-Oglasna ploča sudova – rok: 20. dana,
3)  Spis.



Split. 08. veljače 2018.
                                                                                               Stečajni sudac:
                                                                                                  Jozo Ćaleta,

